Diari Oficial de la Generalitat Valenciana


Sumari del DOGV 9570, del 06-04-2023 (2023/3733)

Extracte de la Resolució de 29 de març de 2023, del rector, per la qual es publiquen les bases i es convoca la I edició dels premis «Treball Final de Màster que millor solució ingenieril plantege a un repte relacionat amb les infraestructures, sumant tres punts de vista: el seu caràcter innovador, amb una solució tecnicoeconòmica competitiva i donant compliment a objectius d'economia circular i descarbonització» als millors treballs de final de màster per a l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3733


Data del document
:   29-03-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 29 de març de 2023, del rector, per la qual es publiquen les bases i es convoca la I edició dels premis «Treball Final de Màster que millor solució ingenieril plantege a un repte relacionat amb les infraestructures, sumant tres punts de vista: el seu caràcter innovador, amb una solució tecnicoeconòmica competitiva i donant compliment a objectius d'economia circular i descarbonització» als millors treballs de final de màster per a l'any 2022. [2023/3733]  
  
  
BDNS (identif.): 686015.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/686015)  
  
Beneficiaris  
Podran sol·licitar aquests premis aquells estudiants que, al final de termini de sol·licituds, complisquen els següents requisits:  
a) Ser titulat de Màster Enginyer de Camins, Canals i Ports de l'Escola Tècnica Superior d'Enginyeria de Camins, Canals i Ports de la Universitat Politècnica de València.  
b) Els treballs fi de màster s'han d'haver defensat des de l'1 de gener de 2022 fins al 31 de desembre de 2022 i haver obtingut qualificació de notable, excel·lent o superior.  
  
Objecte i condicions de concessió  
Aquests premis tenen per objecte fomentar, entre els alumnes, l'esperit i el treball de superació, la innovació, l'originalitat i l'excel·lència en aquelles disciplines acadèmiques relacionades amb la planificació, el disseny, la construcció i l'explotació d'infraestructures d'enginyeria civil. Els treballs presentats hauran d'incorporar criteris d'economia circular, millora de petjada de carboni (descarbonització) i sostenibilitat, així com analitzar la seua competitivitat des del punt de vista tecnicoeconòmic. L'objecte d'aquesta convocatòria és la concessió de dos premis, un especial i un accèssit, als alumnes amb el millor treball Final de Màster d'entre els TFM presentats en el màster en Enginyeria de Camins, Canals i Ports de l'Escola Tècnica Superior d'Enginyeria de Camins, Canals i Ports de la Universitat Politècnica de València.  
  
L'extracte de la convocatòria es publicarà en el Diari Oficial de la Generalitat Valenciana.  
  
Bases Reguladores  
Accessibles en https://www.iccp.upv.es  
  
Quantia individualitzada  
Es concediran un premi de dos mil euros (2.000 €) al treball que, segons el parer del tribunal, millor complisquen amb l'objectiu fixat en aquestes bases i un accèssit de mil euros (1.000 €), al treball que, segons el parer del tribunal, es considere és mereixedor d'aquest reconeixement.  
  
Termini de presentació de la documentació  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 19 de maig de 2023.  
  
València, 29 de març de 2023.- El rector: José Esteban Capilla Romá.